CELEX: 62007CA0105
Language: lt
Date: 2008-01-17 00:00:00
Title: Byla C-105/07 2008 m. sausio 17 d. Teisingumo Teismo (ketvirtoji kolegija) sprendimas ( Rechtbank van eerste aanleg te Antwerpen (Belgija) prašymas priimti prejudicinį sprendimą) N. V. Lammers & Van Cleeff prieš Belgische Staat (Įsisteigimo laisvė — Laisvas kapitalo judėjimas — Mokesčių teisės aktai — Pelno mokestis — Palūkanos, kurias dukterinė bendrovė moka už kitoje valstybėje narėje įsteigtos kontroliuojančios bendrovės paskolintas lėšas — Palūkanų perkvalifikavimas į apmokestinamus dividendus — Neperkvalifikavimas palūkanų mokėjimo bendrovei rezidentei atveju)

8.3.2008   
            
            
               LT
            
            
               Europos Sąjungos oficialusis leidinys
            
            
               C 64/12
            
         2008 m. sausio 17 d. Teisingumo Teismo (ketvirtoji kolegija) sprendimas (Rechtbank van eerste aanleg te Antwerpen (Belgija) prašymas priimti prejudicinį sprendimą) N. V. Lammers & Van Cleeff prieš Belgische Staat
   
   (Byla C-105/07) (1)
   
   (Įsisteigimo laisvė - Laisvas kapitalo judėjimas - Mokesčių teisės aktai - Pelno mokestis - Palūkanos, kurias dukterinė bendrovė moka už kitoje valstybėje narėje įsteigtos kontroliuojančios bendrovės paskolintas lėšas - Palūkanų perkvalifikavimas į apmokestinamus dividendus - Neperkvalifikavimas palūkanų mokėjimo bendrovei rezidentei atveju)
   (2008/C 64/17)
   Proceso kalba: olandų
   Prašymą priimti prejudicinį sprendimą pateikęs teismas
   Rechtbank van eerste aanleg te Antwerpen
   Šalys pagrindinėje byloje
   Ieškovė: N. V. Lammers & Van Cleeff
   Atsakovė: Belgische Staat
   Dalykas
   Prašymas priimti prejudicinį sprendimą — Rechtbank van eerste aanleg te Antwerpen  EB 12, 43, 46, 48, 56 ir 58 straipsnių aiškinimas — Nacionalinės mokesčių teisės aktas, pagal kurį palūkanos, kurias dukterinė bendrovė moka už kitoje valstybėje narėje įsteigtos kontroliuojančios bendrovės paskolintas lėšas, perkvalifikuojamos į apmokestinamus dividendus, tačiau neperkvalifikuojamos palūkanų mokėjimo bendrovei rezidentei atveju
   Rezoliucinė dalis
   EB 43 ir 48 straipsniai turi būti aiškinami taip, kad jie draudžia nacionalinės teisės aktus, kokie nagrinėjami pagrindinėje byloje, pagal kuriuos bendrovės, vienos valstybės narės rezidentės, savo valdymo organo nariui, kuris yra kitoje valstybėje narėje įsteigta bendrovė, sumokėtos palūkanos perkvalifikuojamos į dividendus ir šiuo pagrindu apmokestinamos, jei bendra paskolų, už kurias mokamos palūkanos, suma mokestinio laikotarpio pradžioje viršija apmokėto kapitalo ir apmokestintų rezervų sumą, tačiau tokiomis pačiomis aplinkybėmis, palūkanas sumokėjus valdymo organo nariui, kuris yra toje pačioje valstybėje narėje įsteigta bendrovė, jos neperkvalifikuojamos į dividendus ir šiuo pagrindu neapmokestinamos.
   
      (1)  OL C 95, 2007 4 28.